Hertugdømmet Brabant

Hertugdømmet Brabant var en historisk region i Nederlandene. Området bestod hovedsakelig av de tre moderne belgiske provinsene Flamsk Brabant, Vallonsk Brabant og Antwerpen, hovedstadsregionen Brussel og det meste av dagens nederlandske provins Noord-Brabant.

Belgias flagg er basert på fargene i Brabants våpen: svart, gul og rød.Flag Belgium, flags-and-anthems.com. Besøkt 3. august 2916

I romertiden var området del av de romerske provinsene Gallia Belgica og Germania Inferior og bebodd av belgiere, som var både av keltisk og germansk opprinnelse. I slutten av romertiden ble området erobret av germanske Frankere.

Områdets navn ble først benyttet for det karolingiske grevedømmet pagus Bracbatensis,Braband / Brabant, Brabanders, onzetall.nl. Besøkt 3. august 2016  lokalisert mellom elvene Schelde og Dijle, fra bracha («ny») og bant («region»).

Den utgjorde Nederlandenes hjerte inntil det ble delt under åttiårskrigen. Brabants viktigste byer var Brussel, Antwerpen, Leuven, Breda, 's-Hertogenbosch, Lier og Mechelen.

Se også
 Hertug av Brabant
 Noord-Brabant – en provins i Nederland
 Flamsk Brabant – en provins i Belgia
 Vallonsk Brabant – en provins i Belgia

 Referanser 



Kategori:Den burgundiske rikskrets
Kategori:Stater og territorier etablert i 1183
Kategori:Stater og territorier etablert i 1180-årene
Kategori:Stater og territorier opphørt i 1795